b'\n_START_ARTICLE_\nHenrys gedeblad\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lysegr\xc3\xb8n og t\xc3\xa6t beh\xc3\xa5ret. Senere bliver den r\xc3\xb8dbrun, men stadig dunh\xc3\xa5ret, og gamle grene f\xc3\xa5r til sidst en blank, brun bark. Knopperne er modsat stillede, slanke og lysegr\xc3\xb8nne. Bladene er smalt lancetformede og helrandede med langt udtrukket spids. Oversiden er gr\xc3\xa6sgr\xc3\xb8n og lidt blank trods beh\xc3\xa5ring, mens undersiden er lysegr\xc3\xb8n med dunh\xc3\xa5r p\xc3\xa5 midterribben._NEWLINE_Blomstringen foreg\xc3\xa5r i juli-august, hvor man finder blomsterne samlet i sm\xc3\xa5, endestillede stande. De enkelte blomster er uregelm\xc3\xa6ssige og 5-tallige med gul-orange kronblade, der er sammenvokset til et langt r\xc3\xb8r med 4 sammenvoksede og \xc3\xa9n fri flig. Frugterne er sortbl\xc3\xa5 b\xc3\xa6r._NEWLINE_Rodsystemet best\xc3\xa5r af et stort antal, grove hovedr\xc3\xb8dder og kraftige sider\xc3\xb8dder._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 5,00 x 3,00 m (50 x 30 cm/\xc3\xa5r).'